EkBass/fiwiki-20250220-pages-articles huggingface dataset:
Parantava kosketus

Parantava kosketus on uskomuslääkinnän muoto, joka perustuu ajatukseen ihmisen sähkömagneettisesta kentästä. Kehon osissa tuntuvien kipujen syynä on uskomuksen mukaan se, ettei näillä alueilla kehon "sähkövirta" kulje. Henkilön, joka omaa parantavan kosketuksen, väitetään pystyvän tuntemaan kädellään tällaisen "aukon" ihmisen sähkökentässä ja luovuttamaan omaa "energiaansa" laittamalla kätensä tällaisen paikan yläpuolelle. Tällaisessa vaihtoehtoisessa hoitomuodossa olleet ihmiset kuvaavat parantajan kädestä kulkeutuvan energiavirran tuntuvan kuin hiustenkuivaimella lämmittäisi kipeytynyttä kohtaa. Quantum touch eli suomeksi kvanttikosketus on amerikkalaisen Bob Rasmuksen ja sittemmin Richard Gordonin reikistä kehittämä hoito. Kvanttikosketushoito muistuttaa ulkoisesti reikihoitoa, mutta sitä markkinoidaan lähinnä kehon virheasentojen korjaamiseen sekä kiputilojen ja tulehduksien lieventämiseen. Virheasentoja korjattaessa luiden ja muiden kiinteinä pidettyjen rakenteiden väitetään ikään kuin "liukuvan" spontaanisti oikeaan asentoonsa. Kvanttikosketushoito perustuu uskomuksiin "värähtelytaajuuden" kohottamista hoidettavassa kohdassa. Hoidon markkinoijien mukaan kosketuksen myötä kehon omalla paranemisjärjestelmällä on mahdollisuus aktivoitua. Kosketusterapioiden vaikutusta ei kuitenkaan ole tieteellisesti todistettu. Esimerkiksi Jounal of the American Medical Association -lehdessä julkaistun tutkimuksen mukaan satunnaistetuissa kokeissa testatuista 21:stä "parantavan kosketuksen terapeutista" ei kukaan tunnistanut koehenkilön energiakenttää. Isossa-Britanniassa tätä hoitoa kuitenkin annetaan vaihtoehtohoitona (nimellä therapeutic touch) ainakin joissain yksityissairaaloissa. Skeptikko-lehden mukaan biofyysinen ja teoreettinen perusta kvanttihoidolle on olematonta. ==Lähteet== ==Aiheesta muualla== * Ikira Luokka:Uskomuslääkintä
Neuman

Neuman on seuraavien henkilöiden sukunimi: *Dagmar Neuman, ruotsalainen tutkija, joka on tutkinut matematiikan oppimisvaikeuksia *Hugo Neuman, suomalainen insinööri ja Verlan ensimmäisen puuhiomon perustaja *Marko Neuman, suomalainen muusikko *Ulrik Neuman, tanskalainen säveltäjä. ==Kuvitteellisia henkilöitä== *Alfred E. Neuman, Mad-lehden maskotti ==Katso myös== Neumaniin liittyy myös seuraava: * Neumann, useiden eri henkilöiden nimi.
Bundesamt für Verfassungsschutz

Bundesamt für Verfassungsschutz (BfV, ) on Saksan liittotasavallan sisäministeriön kotimaan tiedustelun virasto. Liittovaltion elimen lisäksi joka osavaltiolla on omat virastonsa, joita ei ole yhdistetty yhden elimen alle maan vahvan liittovaltioluonteen vuoksi. Verfassungsschutzilla on noin 2400 työntekijää ja sen vuosibudjetti on 144 miljoonaa euroa. Sen päämaja on Kölnissä ja johtaja vuodesta 2018 Thomas Haldenwang. Verfassungsschutzin päätehtävä on tarkkailla ryhmiä, joita pidetään potentiaalisena uhkana vapaalle ja demokraattiselle järjestelmälle (Freiheitlich-demokratische Grundordnung). Se julkaisee vuosittain julkisen virallisen raportin ja ilmeisesti myös hallitukselle salaisia raportteja. Verfassungsschutzilla ei ole lainkäyttövaltaa. Jos se havaitsee rikoksia tapahtuvan tai suunniteltavan, se antaa tiedon poliisille. Verfassungsschutzin tarkkailemiin järjestöihin kuuluvat: * Äärioikeistolaiset poliittiset ääriliikkeet (lähinnä uusnatsit, mukaan lukien NPD, DVU-puolueet, Alternative für Deutschland -puolueen sisällä olevat ryhmittymät). * Äärivasemmistolaiset poliittiset ääriliikkeet, erityisesti tietyt ryhmät Die Linke -puolueen sisällä, samoin kuin pienemmät kommunistiset puolueet ja ryhmittymät * ulkomaalaisten äärijärjestöt, pääasiassa islamistiorganisaatiot * Kultit kuten skientologia, jota pidetään Saksassa autoritaarisena ja antidemokraattisena kaupallisena järjestönä * Järjestäytynyt rikollisuus ==Johtajat== *1950–1954 Otto John *1955–1972 Hubert Schrübbers *1972–1975 Günther Nollau *1975–1982 Richard Meier *1983–1985 Heribert Hellenbroich *1985–1987 Ludwig-Holger Pfahls katosi heinäkuussa 1999, pidätettiin 2004 lahjontasyytteiden vuoksi *1987–1991 Gerhard Boeden *1991–1995 Eckart Werthebach *1995–1997 Hansjörg Geiger *1997–2000 Peter Frisch *2000–2012 Heinz Fromm *2012–2018 Hans-Georg Maaßen *2018– Thomas Haldenwang ==Katso myös== *Luettelo tiedustelupalveluista ==Aiheesta muualla== *Bundesamt für Verfassungsschutz Luokka:Saksan tiedusteluorganisaatiot
Ympäristötekniikka

Ympäristötekniikka on poikkitieteellinen tekniikan laji, jonka tavoitteena on hyödyntää erilaisia teknisiä ratkaisuja ympäristön laadun ja ihmisen hyvinvoinnin turvaamiseksi. Historiallisesti ympäristötekniikka on liittynyt rakennustekniikan koulutussuuntiin, koska sen pääaiheena on ollut vesiensuojelu ja jätevesienkäsittely. Teollistumisen myötä ympäristötekniikka on laajentunut ja siihen kuuluvat ainakin seuraavat alueet: * Energiatekniikka ja vaihtoehtoiset energiaratkaisut, joita tarvitaan kestävään kehitykseen. * Ympäristöinformatiikka, joka on ympäristön, esimerkiksi ilmanlaadun, vesien tilan, maaperän saastumisen ja ympäristönsuojelun kuten jätehuollon optimoimisen, teollisuuden prosessien tai ympäristön biologiseen monimuotoisuuden mittaamista ja tietotekniikan soveltamista näiden tulosten käsittelyyn ja raportointiin. * Ympäristökemia, ympäristöön päässeiden kemikaalien vaikutusten selvittämistä, esimerkiksi aerosolitekniikka. * Ilmansuojelu * Yhdyskuntien vesihuolto ja jätevesien käsittely sekä muu jätehuolto * Erilaiset kierrätysratkaisut * Teollisten prosessien optimointi ja suljetut kierrot Ympäristötekniikka-nimikkeellä löytyy oppiaine monista yliopistoista ja ammattikorkeakouluista. ==Katso myös== *Ympäristötiede *Luonnonsuojelu *
Japanin Grand Prix 1991

Japanin Grand Prix 1991 oli 515. Formula 1 -osakilpailu. Se ajettiin 20. lokakuuta 1991 Suzuka Circuit -radalla. Kilpailua hallitsi McLaren-talli. Ayrton Senna varmisti kolmannen kuljettajien maailmanmestaruutensa jo kilpailun alussa, kun hänen lähin uhkaajansa Nigel Mansell keskeytti. Viimeisellä kierroksella Senna antoi tallikaverinsa Gerhard Bergerin voittaa päästämällä hänet ohitseen. McLaren nousi myös takaisin valmistajien MM-sarjan kärkeen ohi Williamsin. Éric Bernard kolaroi rajusti ensimmäisissä aika- ajoissa ja oli sen vuoksi poissa formuloista yli kaksi vuotta. == Kilpailun tulokset == Lähde: Sija Nro Kuljettaja Talli Kierroksia Aika/keskeytyssyy Lähtöruutu Pisteet 1 2 Gerhard Berger McLaren-Honda 53 1:32.10,695 1 10 2 1 Ayrton Senna McLaren-Honda 53 +0,344 2 6 3 6 Riccardo Patrese Williams-Renault 53 +56,731 5 4 4 27 Alain Prost Ferrari 53 +1.20,761 4 3 5 7 Martin Brundle Brabham-Yamaha 52 + 1 krs. 19 2 6 4 Stefano Modena Tyrrell-Honda 52 + 1 krs. 14 1 7 20 Nelson Piquet Benetton-Ford 52 + 1 krs. 10 8 15 Mauricio Gugelmin Leyton House-Ilmor 52 + 1 krs. 18 9 25 Thierry Boutsen Ligier-Lamborghini 52 + 1 krs. 17 10 10 Alex Caffi Footwork-Ford 51 + 2 krs. 26 11 14 Gabriele Tarquini Fondmetal-Ford 50 + 3 krs. 24 Kesk. 26 Érik Comas Ligier- Lamborghini 41 Moottori 20 Kesk. 23 Pierluigi Martini Minardi-Ferrari 39 Sähköt 7 Kesk. 19 Michael Schumacher Benetton-Ford 34 Moottori 9 Kesk. 12 Johnny Herbert Lotus-Judd 31 Moottori 23 Kesk. 3 Satoru Nakajima Tyrrell- Honda 30 Ulosajo 15 Kesk. 30 Aguri Suzuki Lola-Ford 26 Moottori 25 Kesk. 24 Gianni Morbidelli Minardi-Ferrari 15 Renkaan laakerit 8 Kesk. 5 Nigel Mansell Williams-Renault 9 Ulosajo 3 Kesk. 32 Alessandro Zanardi Jordan-Ford 7 Vaihdelaatikko 13 Kesk. 11 Mika Häkkinen Lotus-Judd 4 Moottori 21 Kesk. 33 Andrea de Cesaris Jordan-Ford 1 Kolari 11 Kesk. 22 Jyrki Järvilehto Dallara-Judd 1 Kolari 12 Kesk. 21 Emanuele Pirro Dallara-Judd 1 Kolari 16 Kesk. 16 Karl Wendlinger Leyton House-Ilmor 1 Kolari 22 Kesk. 28 Jean Alesi Ferrari 0 Moottori 6 DNQ 9 Michele Alboreto Footwork-Ford DNQ 34 Nicola Larini Lambo-Lamborghini DNQ 35 Eric van de Poele Lambo- Lamborghini DNQ 29 Éric Bernard Lola-Ford DNPQ 8 Mark Blundell Brabham-Yamaha DNPQ 31 Naoki Hattori Coloni-Yamaha == Muuta == ===Merkkipaalut=== *Karl Wendlinger: 1. kilpailu *McLaren: 9. kuljettajien mestaruus *Honda: 5. kuljettajien mestaruus ===Kuljettajien MM-tilanne=== Sija Kuljettaja Talli Pisteet 1 Ayrton Senna McLaren-Honda 91 2 Nigel Mansell Williams-Renault 69 3 Riccardo Patrese Williams-Renault 52 4 Gerhard Berger McLaren-Honda 41 5 Alain Prost Ferrari 34 6 Nelson Piquet Benetton-Ford 25 7 Jean Alesi Ferrari 21 8 Stefano Modena Tyrrell-Honda 10 9 Andrea de Cesaris Jordan-Ford 9 10 Roberto Moreno Benetton-Ford 8 ===Valmistajien MM-tilanne=== Sija Talli Pisteet 1 McLaren-Honda 132 2 Williams-Renault 121 3 Ferrari 55 4 Benetton-Ford 37 5 Jordan-Ford 13 == Lähteet == Luokka:Japanin Grand Prix Luokka:Formula 1 -kausi 1991
Eero K. Neuvonen

Eero Kalervo Neuvonen (31. heinäkuuta 1904 – 25. elokuuta 1981) oli Turun yliopiston ylikirjastonhoitaja 1941–1969Turun yliopiston kirjaston historia Turun yliopiston historiikki , pdf:n sivu 9. Hänelle myönnettiin professorin arvonimi 1967. Neuvonen tutki arabian kielen lainasanoja espanjan kielessä. Hänen väitöskirjaansa Los arabismos en el español del siglo XIII (1941) pidetään edelleen suomalaisen hispanistiikan merkittävimpänä teoksena.Iberian monet kielet, pdf:n sivu 14 Professori Kaarlo Neuvonen oli hänen veljensä. ==Julkaisut== * Laurikkala, Saini & Eero K. Neuvonen: Turun yliopiston kirjasto 1917–1969. Turku: 1970. * Los arabismos del español en el siglo XIII, Societas orientalis fennica, 1941 (väitöskirja) == Lähteet == Luokka:Suomalaiset kirjastonjohtajat Luokka:Suomalaiset professorin arvonimen saaneet Luokka:Vuonna 1904 syntyneet Luokka:Vuonna 1981 kuolleet
Kerttulin koulu

Kerttulin koulu oli vuoteen 2012 asti toiminut peruskoulun luokkien 1–6 koulu Turun I kaupunginosassa. Nykyisin rakennuksissa toimii Kerttulin lukio. Kerttulin koulussa toimivat Turun ainoat ruotsin kielikylpyluokat. Koulussa oli viimeisinä vuosina noin 250 oppilasta, joista yli puolet kielikylpyluokilla. Kielikylpyopetus alkoi Kellonsoittajankadun päiväkodissa, 1–6 luokkien opetus Kerttulin koulussa ja 7–9 luokkien opetus Luostarivuoren koulussa. Musiikkia saattoi opiskella painotetusti 2. luokasta lähtien. Kerttulin koulu perustettiin vuonna 1912. Koulu oli silloin uudenaikainen kansakoulu, jossa sijaitsi myös kylpyläosasto. Koulu toimi sodan aikana sotasairaalana. Kerttulin koulua on käynyt myös presidentti Mauno Koivisto. Rakennuksen on suunnitellut J. Eskil Hindersson, liikuntasalisiiven Abel Sandelin. Kupittaan ja Aurajoen lukiot yhdistyivät Kerttulin lukioksi ja siirtyivät Kerttulin koulun tiloihin syksyllä 2013. ==Historiaa== Kerttulin koulu valmistui Turun suurimmaksi ja uudenaikaiseksi kansakoulurakennukseksi vuonna 1912 J. Eskil Hinderssonn suunnittelemana. Ruotsista, Malmön uudesta kansakoulusta saatujen vaikutteiden myötä kouluun rakennettiin myös kylpyläosasto. Koulun vihkiäisiä vietettiin maaliskuun 19. päivänä 1913. == Lähteet == == Aiheesta muualla == * Kerttulin koulu Luokka:Turun peruskoulut Luokka:I kaupunginosa Luokka:Turun suojellut rakennukset
Kaarlo Neuvonen

Kaarlo (Kalle) Juhana Neuvonen (28. elokuuta 1918 Viipuri – 7. syyskuuta 2014 TurkuKuolinilmoitus. Helsingin Sanomat 14.9.2014, s. C 26.) oli suomalainen geologi erikoisalanaan paleomagnetismi. Hän oli Helsingin yliopiston geologian ja mineralogian dosentti 1953–1964 ja Turun yliopiston geologian ja mineralogian professori 1960–1981. Hän oli Suomen Geologisen Seuran kunniajäsen. Hänen veljensä on Turun yliopiston ylikirjastonhoitaja Eero K. Neuvonen. ==Lähteet== Luokka:Turun yliopiston matemaattis-luonnontieteellisen tiedekunnan professorit Luokka:Suomalaiset professorit Luokka:Suomalaiset geologit Luokka:Vuonna 1918 syntyneet Luokka:Vuonna 2014 kuolleet
Tortilla

Tortilla (espanjaa, ‘pikku kakku’) on keskiamerikkalainen paistettu ja nostattamaton ohutleipä, joka leivotaan maissista, vehnästä tai durrasta, ja johon kääritään jokin täyte. Maissitortilloja tekivät jo asteekit ja heidän edeltäjänsä kauan ennen eurooppalaisten saapumista. Asteekit liottivat jyviä kiehuvassa ja kalkitussa vedessä tai tuhkassa, mikä pehmensi jyvän siemenvalkuaisen ja poisti kovan ulko-osan. Samalla ruokaan tuli kalsiumia, proteiinia ja B-vitamiinia, mikä esti sairastumisen puutostauteihin kvašiorkoriin ja pellagraan. Lopuksi leivät paistetaan 20 sekunnin ajan kummaltakin puolelta. Tortillassa käytettyjen jyvien jauhaminen oli kovaa manuaalista työtä ennen kuin Antonio Boué keksi tortillanrullauskoneen vuonna 1930. Asteekit kutsuivat leipiänsä nimellä tlaxcalli, mutta espanjalaiset konkistadorit antoivat niille nimeksi tortilla. Sana tarkoitti espanjan kielessä perunamunakasta. Espanjalaiset alkoivat täyttää tortilloja juustolla, guacamolella, picadillo-lihakastikkeella ja pico de gallo -kastikkeella. Tortilloihin kiedottiin myös tähteitä ja syötiin koulueväänä tai peltotyössä. Intiaanimaatyöläiset saattoivat täyttää tortillansa millä tahansa syötävällä. Papit tarjoilivat pyhiä tortilloja jos öylätti oli lopussa. Tortilloja syötiin runsaasti niin kotona kuin kadullakin. Meksikolaiset syövät 2010-luvulla tortilloja arviolta 325 grammaa päivässä henkeä kohti. Tortilloja käytetään monenlaisiin ruokiin, kuten burritoon, enchiladaan, quesadillaan, tacoon, tostadoon ja totopoon. Texmexiin kuuluu rapeat tortillalastut. == Katso myös == * Fajita ==Lähteet== == Aiheesta muualla == Luokka:Leivät Luokka:Meksikolainen keittiö Luokka:Espanjankieliset sanat ja sanonnat Luokka:Seulonnan keskeiset artikkelit
Enema of the State

Enema of the State on Blink-182-yhtyeen kolmas ja menestynein studioalbumi. Se julkaistiin 1. kesäkuuta 1999 levy-yhtiöstä MCA Records, ja levyllä on hitit: "What's My Age Again?", "Adam's Song" ja "All the Small Things", jotka julkaistiin myös myöhemmin yhtyeen kokoelmalevylle. Levy oli yhtyeen ensimmäinen, jossa oli mukana rumpalina Travis Barker. Albumi menestyi todella hyvin, ja sitä myytiin maailmanlaajuisesti yli 15 miljoonaa kappaletta. ==Kappaleet== Kaikki kappaleet kirjoittaneet Tom Delonge ja Mark Hoppus. # "Dumpweed" † – 2:23 # "Don't Leave Me" ‡ – 2:23 # "Aliens Exist" † – 3:13 # "Going Away to College" ‡ – 2:59 # "What's My Age Again?" ‡ – 2:28 # "Dysentery Gary" † – 2:45 # "Adam's Song" ‡ – 4:09 # "All The Small Things" † – 2:48 # "The Party Song" ‡ – 2:19 # "Mutt" † – 3:23 # "Wendy Clear" ‡ – 2:50 # "Anthem" † – 6:09 '†' = Laulajana Tom Delonge '‡' = Laulajana Mark Hoppus == Singlet == * "What's My Age Again?" (julkaistiin huhtikuussa 1999, ja oli yhtyeen toinen hitti.) * "All the Small Things" (julkaistiin elokuussa 1999.) * "Adam's Song" (julkaistiin joulukuussa 1999.) ==Menestys== * On neljänneksi parhaiten myynyt punk rock albumi (Green Dayn Dookien ja American Idiotin sekä The Offspringin Smashin jälkeen.) * Sijoittui sijalle #66 Guitar World -lehden lukijalistalla "greatest 100 guitar albums of all time" (100 kaikkien aikojen parasta kitara-albumia). * Sisältyi Blender-lehden listalle "500 CDs You Must Own Before You Die" (500 CD:tä, jotka sinun täytyy omistaa ennen kuolemaasi.)http://www.blender.com/guide/articles.aspx?id=122 * Sijalla #34 VH1:en listalla "Greatest Album Covers of all time" (Kaikkien aikojen parhaat albumien kansikuvat). www.vh1.com * Kappale "Mutt" kuului myös American Pie -elokuvan soundtrackeihin. ==Tekijät== *Brian Gardner - Masterointi *Robert Read - Tekniikka *Jerry Finn - Tuottaja, miksaus *Sean O'Dwyer - Tekniikka *Tom Lord-Alge - Miksaus *Tim Stedman - Taiteellinen johto, design *Keith Tamashiro - Design *Mike Fasano - Rumputeknikko *Roger Manning - Kosketinsoittimet *John Nelson - Tekniikka ==Listasijoitukset== === Albumi === Vuosi Lista Sijoitus 1999 Billboard Top 200 9 1999 Top Internet Albums 3 1999 Top Canadian Albums 7 === Singlet === Vuosi Single Lista Sijoitus 1999 "What's My Age Again?" Billboard Hot 100 58 1999 "What's My Age Again?" Modern Rock Tracks 2 1999 "What's My Age Again?" Mainstream Rock Tracks 19 1999 "What's My Age Again?" Top 40 Mainstream 28 1999 "What's My Age Again?" Top 40 Tracks 40 1999 "What's My Age Again?" Adult Top 40 36 1999 "All the Small Things" Billboard Hot 100 6 1999 "All the Small Things" Modern Rock Tracks 1 1999 "All the Small Things" Mainstream Rock Tracks 25 1999 "All the Small Things" Top 40 Mainstream 8 2000 "All the Small Things" Top 40 Tracks 17 2000 "All the Small Things" Adult Top 40 26 2000 "Adam's Song" Modern Rock Tracks 2 2000 "Adam's Song" Mainstream Rock Tracks 33 == Lähteet == == Aiheesta muualla == * Luokka:Vuoden 1999 albumit Luokka:Blink-182:n albumit Luokka:Jerry Finnin tuottamat albumit
Carmen Luvana

Carmen Luvana (s. 23. elokuuta 1981 Brooklyn, New York) on yhdysvaltalainen entinen pornonäyttelijä. Luvana syntyi Brooklynissä, New Yorkissa, mutta kasvoi pääasiassa Puerto Ricolla. Hän muutti myöhemmin Miamiin ja aloitti uransa tanssijana eroottisissa baareissa. Aikuisviihdealalla Luvana aloitti vuonna 2001. Hänen ensimmäinen hardcore-roolinsa oli elokuvassa More Dirty Debutantes #211. Vuonna 2003 hänet palkittiin XRCO -aikuisviihdepalkinnolla luokassa "Paras uusi tähtönen". Luvana lopetti aikuisviihdealalla vuoden 2008 jälkeen. Syyksi lopettamispäätökselle hän ilmoitti vuonna 2023 etääntyvänsä mahdollisimman kauas entisestä työstään ja hän haluaa olla esimerkkinä muille samassa elämäntilanteessa oleville naisille. Hän on aikuisviihteen jälkeen keskittynyt espanjankielisiin elokuviin ja näytelmiin. == Lähteet == == Aiheesta muualla == * Carmen Luvanan viralliset sivut, sisältää pornograafista materiaalia * Luokka:Yhdysvaltalaiset pornonäyttelijät Luokka:Vuonna 1981 syntyneet Luokka:Elävät henkilöt
Suomen Poikien ja Tyttöjen Keskus

Suomen Poikien ja Tyttöjen Keskus – PTK ry oli Suomen evankelis-luterilaisen kirkon varhaisnuorisotyön palvelujärjestö. PTK tavoitti jäsenseurakuntiensa kautta yli 72 000 varhaisnuorta ja 7 000 vapaaehtoista varhaisnuorten ohjaajaa poika- ja tyttökerhoissa, tapahtumissa ja leireillä ollen Suomen suurimpia varhaisnuorisotyöjärjestöjä. PTK, Seurakuntien Lapsityön Keskus ja Nuorten Keskus yhdistyivät vuonna 2017 Nuori kirkko -nimiseksi keskusjärjestöksi. == Toiminta == PTK:n jäseninä oli 356 seurakuntaa ja seurakuntayhtymää ja kuusi järjestöä. Järjestö järjesti muun muassa ohjaajakoulutusta, valtakunnallisia ja alueellisia tapahtumia, leirejä ja vaelluksia. Se toimi myös varhaisnuorten ja heidän perheidensä edunvalvontajärjestönä. PTK:n päätoimipaikka oli Pieksämäellä sijaitsevassa Partaharjun toimintakeskuksessa, jonka yhteydessä toimi Partaharjun leirikylä.Otavan Iso tietosanakirja, Otava 1967, osa 6, palsta 1359, art. "Poikien Keskus" Lisäksi siellä toimi myös Partaharjun kansanopisto vuosina 1960–2013. Järjestö omisti Partaharjun lisäksi Tievatuvan retkeilykeskuksen Saariselällä. PTK myös kustansi ja välitti kirjallisuutta sekä lisäksi muuta toimintamateriaalia, kuten ParAs-askartelumateriaalia. PTK:n julkaisema lehti JiiPee alkoi ilmestyä nimellä Joka Poika vuonna 1938. JP-nimen se sai 1985. Vuoden 2012 alusta JiiPee-lehti siirtyi verkkojulkaisuksiJiipeenetti.fi PTK piti yllä kansainvälisiä yhteyksiä muun muassa Global Fellowshipin ja sen eurooppalaisen järjestön European Fellowshipin kautta. === Rahoitus === Opetus- ja kulttuuriministeriön yleisavustus nuorisojärjestöille Rahoituksen lähde * 2016: 415 000 € * 2015: 395 000 € * 2014: 395 000 € * 2013: 395 000 € * 2012: 395 000 € ==Historiaa== Poikien ja Tyttöjen Keskuksen historia juontaa vuoteen 1919, jolloin NMKY perusti Poikien liiton ja Suomen Nuorten Kristillinen Liitto perusti tyttötyön osaston. Näiden pohjalta syntyivät järjestöt Poikien Keskus vuonna 1946 ja Tyttöjen Keskus vuonna 1967. Järjestöt yhdistyivät Poikien ja Tyttöjen Keskukseksi vuonna 1989. ==Lähteet== ==Aiheesta muualla== * Suomen Poikien ja Tyttöjen Keskuksen kotisivut Luokka:Suomen evankelis-luterilaiseen kirkkoon liittyvät järjestöt Luokka:Entiset suomalaiset nuorisojärjestöt Luokka:Suomen evankelis-luterilaisen kirkon lapsi- ja nuorisotyö
Jurvan Sanomat

Jurvan Sanomat on Kurikan Jurvassa keskiviikkoisin ilmestyvä sitoutumaton paikallislehti. Lehden levikkialue on Jurva ja sen lähialueet. Lehti on perustettu vuonna 1976. Sen päätoimittajana toimii Jarmo Panula. Lehteä kustantaa Ilkka Oyj:hin kuuluva I-Mediat Oy ja se painetaan I-Print Oy:n painossa Seinäjoella. Nykyisin lehden normaali levikki on 2 372 kappaletta. Jurvan Sanomat ilmestyy kerran kuukaudessa suurjakeluna, jolloin jakelu on 4 000–6 000 kappaletta normaalin levikin lisäksi. Jurvan Sanomat on myös Sanomalehtien Liiton jäsen. == Historia == Jurvan Sanomat sai alkunsa 23. marraskuuta 1975. Tuolloin jurvalaiset Jalo Hiipakka ja Olavi Kalajainen kokoustivat ja pohtivat, voisiko Jurvan kokoisessa kunnassa menestyä oma paikallislehti. Jurvan liike-elämän, kunnan ja seurakunnan edustajien mielipiteet omasta paikallislehdestä olivat myötämielisiä, joten hanketta lähdettiin viemään eteenpäin. Huhtikuussa 1976 Hiipakka, Kalajainen ja hankkeeseen mukaan tullut Ossi Mäntylä päättivät, että uuden paikallislehden nimeksi tulisi Jurvan Sanomat ja lehteä kustantavasta yhtiöstä Jurvan Paikallislehti Oy. Vastaavaksi päätoimittajaksi nimettiin Olavi Kalajainen ja toimitusneuvostossa hänen lisäkseen olivat Jalo Hiipakka ja Ossi Mäntylä. Ensimmäisen kerran Jurvan Sanomat ilmestyi Jurva-päivien yhteydessä 11. kesäkuuta 1976. Säännöllisesti kerran viikossa lehti alkoi ilmestyä 3. marraskuuta 1976. Olavi Kalajainen ja hänen puolisonsa Anni Kalajainen ostivat Jalo Hiipakan ja Ossi Mäntylän osuudet yhtiöstä 1980-luvun alussa. Yritystä pyöritettiin lähes kokonaan oman perheen voimin, mutta toimittajaa tai päätoimittajaa ei yrittäjäperheestä löytynyt. Vuonna 1988 Olavi Kalajainen nimitti päätoimittajaksi lehdessä kaksi vuotta toimittajana työskennelleen Hannu Siltalan. Vuonna 1992 Olavi ja Anni Kalajainen myivät lehden Ilkka Oy:lle. Hannu Siltala toimi lehden päätoimittajana alkukesään 2011 saakka. Syksystä 2011 lähtien Jurvan Sanomien päätoimittajana on toiminut Jaana Ala- Lahti. Ala-Lahden siirryttyä toisiin tehtäviin, aloitti päätoimittajana joulukuussa 2019 Jarmo Panula. == Katso myös == * Ilkka Oyj * Ilkka * Pohjalainen * Ilkka-Pohjalainen * Komiat * Järviseutu * Suupohjan Sanomat * Viiskunta == Lähteet == == Aiheesta muualla == * Jurvan Sanomien kotisivut Luokka:I-Mediat Luokka:Jurva Luokka:Suomalaiset paikallislehdet
Jouni Yrjölä

Jouni Yrjölä (s. 24. lokakuuta 1959 Vilppula) on suomalainen shakin suurmestari. Hän voitti shakin Suomen-mestaruuden vuosina 1985 ja 1988. Saavutettuaan Elo-luvun 2 515 Yrjölä jakoi tammikuussa 1984 FIDE:n virallisella listalla 55:nnettä sijaa, joka on kautta aikain korkein suomalaissijoitus. Lähishakin ohella Yrjölä on pelannut myös kirjeshakkia. Hän osallistui kirjeshakin 25. SM-turnaukseen ja voitti Suomen mestaruuden vuonna 1981.Suomen mestarit kautta historian Suomen Kirjeshakkiliitto 17.11.2010. Viitattu 1.10.2018. ==Kirjat== * * ==Katso myös== * * ==Lähteet== * Yrjölän haastattelu Shakki.net-sivustolla === Viitteet === Luokka:Suomalaiset shakinpelaajat Luokka:Shakin suurmestarit Luokka:Shakin Suomen-mestarit Luokka:Kirjeshakin Suomen-mestarit Luokka:Vuonna 1959 syntyneet Luokka:Elävät henkilöt
Decayed Remains

Decayed Remains on Kanadan Québecissä, vuoden 1995 helmikuussa perustettu thrash-/death metal -yhtye, jonka perusti kitaristi Francis Perron. Alkuperäiskokoonpanoon kuuluivat myös Alexandre "Alex" Jacob (kitara), Simon Paquet (laulu) ja David St-Cyr (basso). Yhtyeellä ei ollut aluksi rumpalia, joten he äänittivät ensimmäisen demonsa rumpukoneen avulla. Yhtye on hajonnut. == Kokoonpano == === Nykyinen kokoonpano === * Eric Massicotte – laulu * Francis Perron – kitara ja laulu * Alexandre "Alex" Jacob – kitara * Mathieu Phaneuf – basso (???? –) * Frederic Jacob – rummut === Entiset === * Simon Paquet – laulu (1995–1996) * David St-Cyr – basso (1995–1997) * Frederic Gignac – basso (1997– ????) == Lähteet == * Metal-Archives.com * Imotorhead.com Luokka:Kanadalaiset metalliyhtyeet
Toukokuun taika

Toukokuun taika on Ville Salmisen ohjaama suomalainen elokuva vuodelta 1948. Elokuva on hänen viides ohjauksensa. Elokuva kuvattiin vuoden 1948 touko–kesäkuussa. Tarina rakentuu ajalleen tyypillisesti väärinkäsityksille ja luokkaeroille. Elokuvan pääpari kohtaa toisensa auto-onnettomuudessa: Mannekiini Tuija Suvi (Eeva-Kaarina Volanen) on matkalla viemään pukua kauppaneuvoksettaren tyttärelle, mutta joutuu kolariin ja sen myötä muusikko Asko Karin (Ekke Hämäläinen) kelkkaan. Asko luulee Tuijaa kauppaneuvoksettaren tyttäreksi ja kutsuu hänet ravintolaan, kumpikin pyrkii esiintymään vauraampana kuin onkaan. Vähitellen lemmen laineet alkavat liplatella Askon ja Tuijan välillä. Särkän laatima käsikirjoitus perustuu ulkomaiseen aiheeseen.Päivän elokuvia, Tv-maailma, 22/2011 sivu 13 Elokuvan sivuosissa näyttelevät muun muassa Ossi Elstelä, Kaarlo Halttunen ja Matti Oravisto. Kuvaussihteeri Aira Samulin vilahtaa elokuvassa Volasen sijaisena kohdassa, jossa Tuija ajaa Askon kanssa pölyävällä maantiellä lehmälauman keskelleArto Pajukallio, Elokuvat, Helsingin Sanomat 6.6.2011, sivu D 7. Elokuva esitettiin televisiossa ensi kerran 23. toukokuuta 1964. Se on julkaistu DVD:nä. ==Arvostelut== Aikalaisarvioissa Uuden Suomen kriitikko kirjoitti elokuvasta: "Toukokuun taika ei pyydä olla muuta kuin puolentoista tunnin hupia ja rattoa. - \- Koko juttu on vallan naiivi ja viaton, eikä suinkaan vaadi katsojaltaan mitään älyllisiä voimainponnistuksia. Siinä on koko ajan jotain reipasta ja sympaattista, mikä varmaankin on suurelta osaltaan Ville Salmisen kiinnostuneen ohjauksen ansiota." Helsingin Sanomien kriitikon mielestä elokuvasta puuttui keveys ja sen tahti oli liian hidas.Arvioita, Elonet.fi Myöhemmän televisioesityksen yhteydessä elokuvan käsikirjoitusta on pidetty valjuna ja itse elokuvan peruskosketusta naiivina ja sievistelevänä.AL: Toukokuun taika, Päivän elokuvia, Tv-maailma, 10/2013 sivu 21 ==Näyttelijät== ==Lähteet== *Suomen kansallisfilmografia 4, ISBN 951-37-0575-7 ===Viitteet=== Luokka:Suomalaiset komediaelokuvat Luokka:Vuoden 1948 suomalaiset elokuvat Luokka:Ville Salmisen ohjaamat elokuvat Luokka:Suomalaiset mustavalkoelokuvat
Mia Darling

Mia Darling, oikealta nimeltään Mia Keurulainen , on suomalainen laulaja- lauluntekijä Helsingistä. Darling on opiskellut klassista pianonsoittoa musiikkiopistossa. Hän on aiemmin laulanut ja soittanut kosketinsoittimia yhtyeessä The Pansies, joka toimi vuosina 1993–2000 ja julkaisi neljä studioalbumia. Darlingilla oli kiinnitys Poko Rekordsille. Hän julkaisi esikoissinglensä ”Fish Bowl” alkuvuonna 2007 ja ensimmäinen sooloalbuminsa Paradoxes alkukeväästä 2007. == Diskografia == === Albumit === * Paradoxes (12 kappaletta, julkaistu 28.2.2007) === Singlet === * "Fish Bowl" (julkaistu 24.1.2007) == Lähteet == Luokka:Suomalaiset laulajat Luokka:Suomalaiset kosketinsoittajat Luokka:Syntymävuosi puuttuu Luokka:Elävät henkilöt
Velhojen valtakunta

Velhojen valtakunta voi olla: * ”Velhojen valtakunta” (The Empire of the Necromancers, 1932), Clark Ashton Smithin novelli vuodelta 1932. * Velhojen valtakunta (antologia), edellisen mukaan nimetty Juhani Hinkkasen toimittama fantasia-antologia. * Velhojen valtakunta – Fantasiaseikkailuja Ankkalinnasta, Aku Ankan taskukirjan erikoisnumero vuodelta 2003.
Arska Tiainen

Ari ”Arska” Tiainen on suomalainen muusikko ja musiikkivaikuttaja. Hänet tunnetaan parhaiten Levy-yhtiö Recordsin perustajana ja toimitusjohtajana. Tiainen soitti kitaraa Tehosekoitin-yhtyeessä vuosina 1992–2001. Hän on toiminut myös Lordin managerina vuosina 1997–2006. Luokka:Suomalaiset musiikkivaikuttajat Luokka:Suomalaiset kitaristit Luokka:Suomalaiset rockmuusikot Luokka:Syntymävuosi puuttuu Luokka:Elävät henkilöt
Paris-Dakar

thumb|upright|Lehden etusivu vuodelta 1949. Paris-Dakar oli Senegalin Dakarissa vuosina 1933–1961 ilmestynyt ranskankielinen sanomalehti. Ranskankielisen Afrikan ensimmäiset sanomalehdet perustettiin Senegalissa 1800-luvun lopulla. Ne olivat ranskalaisten julkaisemia ja ranskalaisille lukijoille tarkoitettuja. 1900-luvun ensimmäisinä vuosikymmeninä Senegalissa ilmestyi myös useita lyhytikäisiä ja pieniä afrikkalaiselle yleisölle tarkoitettuja poliittisia lehtiä. Marokossa toiminut ranskalainen liikemies Charles de Breteuil perusti vuonna 1933 Dakariin viikkolehti Paris-Dakarin, joka muuttui päivälehdeksi vuonna 1937. De Breteuil oli alueen merkittävin sanomalehdenkustantaja, ja hän julkaisi lehtiä myös Norsunluurannikolla, Guineassa ja Kamerunissa. Paris-Dakar oli eurooppalaiselle yleisölle tarkoitettu kaupallinen sanomalehti, jota luettiin Senegalin lisäksi myös muualla Ranskan Länsi-Afrikassa. Se kertoi lähinnä emämaan tapahtumista, mutta sisälsi myös siirtomaita koskevia uutisia. Esikuvansa Paris-Soirin tapaan lehti oli runsaasti kuvitettu ja antoi paljon tilaa urheilulle. Se oli Ranskan Länsi-Afrikan suurin sanomalehti ja saavutti 1950-luvulla 15 000 kappaleen levikin. Puolueista riippumaton Paris-Dakar ei ollut mielipiteiltään suinkaan puolueeton. Se alkoi antaa tilaa afrikkalaisten näkemyksille vasta 1950-luvun lopussa. Breteuilin ainoa paikalliselle yleisölle suunnattu lehti oli vuonna 1953 perustettu kuvitettu aikakauslehti Bingo, josta tuli sittemmin varsin suosittu. Charles de Breteuil kuoli vuonna 1960. Senegalin itsenäistyttyä hänen poikansa Michel muutti vuonna 1961 lehden nimeksi Dakar-Matin. Aikaisempaan verrattuna se taantui ja joutui hallituksen valvontaan. Vuonna 1970 se korvattiin virallisella Le Soleil -päivälehdellä. ==Lähteet== Luokka:Sanomalehdet Luokka:Senegal
Australian Grand Prix 1991

Australian Grand Prix 1991 oli Formula 1 -kauden 1991 päätösosakilpailu. Se ajettiin 3. marraskuuta 1991 Adelaiden katuradalla. Kilpailu jouduttiin keskeyttämään rankkasateen takia, kun kilpailua oli ajettu 14 kierrosta. Senhetkiset tulokset jäivät voimaan. MM-pisteet puolitettiin tämän takia. Kausi päättyi McLarenin juhliin, sillä talli voitti sekä valmistajien että kuljettajien maailmanmestaruudet. == Kilpailun tulokset == Sija Nro Kuljettaja Talli Kierroksia Aika/keskeytyssyy Lähtöruutu Pisteet 1 1 Ayrton Senna McLaren-Honda 14 0:24.34,899 1 5 2 5 Nigel Mansell Williams-Renault 14 +1,259 3 3 3 2 Gerhard Berger McLaren-Honda 14 +5,120 2 2 4 20 Nelson Piquet Benetton-Ford 14 +30,103 5 1.5 5 6 Riccardo Patrese Williams-Renault 14 +50,537 4 1 6 27 Gianni Morbidelli Ferrari 14 +51,069 8 0.5 7 21 Emanuele Pirro Dallara-Judd 14 +52,361 13 8 33 Andrea de Cesaris Jordan-Ford 14 +1.00,431 12 9 32 Alex Zanardi Jordan-Ford 14 +1.15,567 16 10 4 Stefano Modena Tyrrell-Honda 14 +1.20,370 9 11 12 Johnny Herbert Lotus-Judd 14 +1.22,073 21 12 22 Jyrki Järvilehto Dallara-Judd 14 +1.38,519 11 13 9 Michele Alboreto Footwork-Ford 14 +1.39,303 15 14 15 Mauricio Gugelmin Leyton House-Ilmor 13 kesk. 14 15 10 Alex Caffi Footwork-Ford 13 + 1 krs. 23 16 24 Roberto Moreno Minardi-Ferrari 13 + 1 krs. 18 17 8 Mark Blundell Brabham-Yamaha 13 + 1 krs. 17 18 26 Érik Comas Ligier-Lamborghini 13 + 1 krs. 22 19 11 Mika Häkkinen Lotus-Judd 13 + 1 krs. 25 20 16 Karl Wendlinger Leyton House-Ilmor 12 + 2 krs. 26 Kesk. 23 Pierluigi Martini Minardi-Ferrari 8 Ulosajo 10 Kesk. 19 Michael Schumacher Benetton-Ford 5 Ulosajo 6 Kesk. 28 Jean Alesi Ferrari 5 Kolari 7 Kesk. 34 Nicola Larini Lambo-Lamborghini 5 Ulosajo 19 Kesk. 25 Thierry Boutsen Ligier-Lamborghini 5 Kolari 20 Kesk. 3 Satoru Nakajima Tyrrell-Honda 4 Ulosajo 24 DNQ 30 Aguri Suzuki Larrousse-Ford DNQ 7 Martin Brundle Brabham-Yamaha DNQ 35 Eric van de Poele Lambo-Lamborghini DNQ 32 Bertrand Gachot Larrousse-Ford DNPQ 14 Gabriele Tarquini Fondmetal-Ford DNPQ 31 Naoki Hattori Coloni-Ford == Muuta == ===Merkkipaalut=== *Gianni Morbidelli: 1. MM-pisteet *Ayrton Senna: 60. paalupaikka *McLaren: 7. valmistajien mestaruus *Honda: 6. valmistajien mestaruus == Lähteet == Luokka:Australian Grand Prix Luokka:Formula 1 -kausi 1991
Givenchy

Givenchy ​[ʒivɑ̃ʃi] on ranskalainen muotitalo, jonka perusti vuonna 1952 muotisuunnittelija Hubert de Givenchy. Ranskalainen muotitalo tunnettaan eleganteista vaatteistaan sekä muoti-ikoni Audrey Hepburnin puvustuksesta. Hubert de Givenchy työskenteli talon pääsuunnittelijana eläkkeelle siirtymiseensä asti vuonna 1995. Hänen jälkeensä taloa johtivat nuoret suunnittelijat kuten John Galliano, Alexander McQueen ja Julien MacDonald. Givenchyn muotitalo valmistaa sekä miesten- että naistenvaatteita, valmisvaatteita ja haute couturea. Miestenvaatteiden suunnittelusta vastuussa on ollut vuodesta 2003 Ozwald Boateng, ja naisten haute couturen ja valmisvaatteiden pääsuunnittelijana on toiminut Riccardo Tisci vuodesta 2005 asti. == Aiheeseen liittyviä artikkeleja == * Hubert de Givenchy == Aiheesta muualla == * Givenchyn muotitalon viralliset sivut Luokka: Vaatemerkit Luokka: Kosmetiikkamerkit Luokka:Muotitalot
Arthur Andrews

Arthur Glenn Andrews () oli yhdysvaltalainen republikaanisen puolueen poliitikko. Hän oli Roger Lee Andrewsin ja Beryl Elizabeth (Jones) Andrewsin poika.http://politicalgraveyard.com/bio/andrews.html Andrews valmistui Princetonin yliopistosta ja istui vuosina 1965–1967 Yhdysvaltain edustajainhuoneen jäsenenä Alabamasta. Hän oli epäonnistuneesti uudelleen ehdolla vuosina 1966 ja 1970.http://bioguide.congress.gov/scripts/biodisplay.pl?index=A000204 Andrewsista tuli vanhin elossa ollut entinen kongressin jäsen 100-vuotiaan Augustus F. Hawkinsin kuoltua 10. marraskuuta 2007. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1909 syntyneet Luokka:Vuonna 2008 kuolleet
Himki

Himki () on kaupunki Moskovan alueella 19 kilometriä Moskovan keskustasta luoteeseen, aivan Pietarista saapuvan M10-valtatien varrella ja Moskovan kehätien (MKAD) vieressä. Himkin keskustan itäpuolitse kulkee Moskvan–Volgan kanava. Noin 9 kilometriä Himkin keskustan pohjoispuolella sijaitsee Šeremetjevon kansainvälinen lentoasema. Kaupunki oli vuoden 2012 väestönlaskennan 218 275 asukkaallaan Moskovan alueen toiseksi suurin kaupunki. ==Historiaa ja kehitys viime vuosina== Himki perustettiin virallisesti 1939 samannimisen rautatieaseman ympärille, joka on ollut olemassa vuodesta 1850 Moskovan–Pietarin rautatien valmistumisesta lähtien. Toisen maailmansodan aikana marras-joulukuussa 1941 Himki oli Moskovan keskustaa lähimpänä oleva Moskovan alueen paikka, jonne saksalaiset joukot operaatio Barbarossaan aikana pääsivät. Tästä muistoksi on Himkissä suuri panssarieste, jossa lukee kilometri 23:n paikka (55°54´46.103"N, 37°24´10.577"E) Moskovan Leningradin valtakadulla. Lähellä paikkaa on ruotsalaisen Ikean huonekalutavaratalo. Sodan jälkeen kaupungista tuli useiden Neuvostoliiton ilmailu- ja puolustusteknologian laitosten sijaintipaikka, jotka työllistivät suuren osan väestöstä. Tästä syystä se oli niin sanottu suljettu kaupunki, jonne ulkomaalaisilla ei ollut pääsyä. Himkissä työskennellään muun muassa Kansainvälisen avaruusaseman projektien parissa. Himkissä tuotekehiteltiin mm. S-75-, S-125-, S-200 - ja S-300 -ilmatorjuntaohjuksia. Nykyään kaupungilla on naukogradin, venäläisen tiedekaupungin asema. Viime vuosina Himki on kasvanut nopeasti Moskovan metropolialueen osana asuntotuotannon ja uudisrakentamisen myötä. Sen sijainti on erinomainen Moskovan ja Šeremetjevon lentoaseman välissä. ===Himkin metsä=== Himkin kaupungin ja Šeremetjevon kansainvälinen lentoaseman välissä sijaitsee tuhannen hehtaarin suuruinen suojeltu tammimetsä, joka on moskovalaisten suosittu virkistysalue. Sen läpi on linjattu kulkevaksi uusi Moskova-Pietari-moottoritie. Rakennustyöt ovat olleet laajan kiistan ja protestiliikkeen aihe jo vuosia. 26. elokuuta 2010 presidentti Medvedev määräsi rakennustyön keskeytettäväksi kiistojen takia,http://lenta.ru/news/2010/08/26/medvedev/ mutta 14. joulukuuta 2010 Venäjän hallitus päätti rakentaa sittenkin moottoritie metsän läpi. Hallitus on luvannut korvata metsälle aiheutuvista tuhoista lähes 100 000 euroa. Kiistasta on kasvanut paikallista luonnonsuojelua yleispoliittisempikin kiista, joka on johtanut ympäristöliikkeen kannattajien kiinniottoihin ja pidätyksiin. Mm. Jevgenia Tširikova otettiin kiinni Venäjällä arestiin ilman pidätystä tai tutkintavangitsemisoikeudenkäyntiä ennen kuin hänen piti tulla Vihreän liiton puoluekokoukseen 20. toukokuuta 2012 puhumaan Venäjän demokratian tilasta ja Vladimir Putinin kolmannesta presidenttikaudesta 2012-2016. http://m.kaleva.fi/uutiset/kotimaa/vihreiden-puhujavieras- pidatettiin-venajalla/593761/ Jevgenia Tširikova on esiintynyt Suomessa myös Finrosforumin vieraana. ==Urheilu== * FK Himki - Jalkapalloseura * Himki BK - Koripalloseura ==Lähteet== == Aiheesta muualla == * Virallinen sivusto Luokka:Moskovan alueen kaupungit Luokka:Naukograd
Hugh Carey

Hugh Leo Carey (11. huhtikuuta 1919 – 7. elokuuta 2011) oli yhdysvaltalainen lakimies ja demokraattisen puolueen poliitikko. Carey syntyi Brooklynissä ja valmistui St. John's Universitystä. Hän istui vuodesta 1961 lähtien seitsemän kautta Yhdysvaltain edustajainhuoneessa, ensin New Yorkin 12., ja vuodesta 1963 alkaen 15. vaalipiiristä. Hugh Carey toimi New Yorkin osavaltion 55. kuvernöörinä vuosina 1975–1982. Häntä edelsi Malcolm Wilson ja seurasi Mario M. Cuomo. == Lähteet == Luokka:New Yorkin kuvernöörit Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1919 syntyneet Luokka:Vuonna 2011 kuolleet
Tuoni (yhtye)

Tuoni on suomalainen suomeksi laulava metalliyhtye. Sen perusti basisti Tuomas Leinonen vuonna 2004. Yhtyeen debyyttialbumi Elävät & kuolleet ilmestyi vuonna 2005. Laulaja-rumpali Aksu Hanttu vaikuttaa myös Entwinessa. Kitaristi Jaani Kähkönen jättäytyi pois yhtyeestä vuonna 2007 ja hänet korvasi Tom Mikkola, jonka puolestaan korvasi alkuvuodesta 2009 Tomi Luoma Kill the Romance -yhtyeestä. Liverumpali Dani Miettisen korvannut Heikki Saari tunnetaan Norther-yhtyeen rumpalina. Syksyllä 2014 yhtye uudisti kokoonpanonsa ja teki kolmen keikan Suomen kiertueen ruotsalaisen The Haunted -yhtyeen kanssa. == Jäsenet == Yhtyeen jäsenet:Tiedote Soundi -lehden internetsivuilla * Aksu Hanttu – laulu (2004–), rummut (2004–2012) * Jaakko Teittinen – laulu * Heikki Saari – rummut (2007–) (viralliseksi jäseneksi 2012) * Pyry Hanski – basso (2014–) * Mika Ojala – kitara (2014–) === Entiset jäsenet === * Tuomas Leinonen – basso (2004–2014) * Tomi Luoma – kitara (2009–2014) * Tom Mikkola – kitara (2007–2009) * Jaani Kähkönen – kitara (2004–2007) * Dani Miettinen – rummut (live, 2004–2007) == Diskografia == Studioalbumit * * * Singlet * * * * == Lähteet == == Aiheesta muualla == * * Tuonen virallinen sivusto * Luokka:Suomalaiset melodisen death metalin yhtyeet
Edgar Whitcomb

Edgar Doud Whitcomb (6. marraskuuta 1917 Hayden, Indiana – 4. helmikuuta 2016 Rome, Indiana) oli yhdysvaltalainen republikaanisen puolueen poliitikko. Hän syntyi Haydenissa, Indianan osavaltiossa John Whitcombin ja Louise Doud Whitcombin toiseksi lapseksi. Whitcomb joutui toisen maailmansodan aikana vangituksi Filippiineillä ja kertoi myöhemmin kokemuksistaan kirjassa Escape from Corregidor (1958). Hän oli varsinaiselta ammatiltaan lakimies. Whitcomb toimi Indianan 43. kuvernöörinä vuosina 1969–1973. Häntä edelsi Roger D. Branigin ja seurasi Otis R. Bowen. ==Lähteet== Luokka:Indianan kuvernöörit Luokka:Yhdysvaltalaiset republikaanipoliitikot Luokka:Vuonna 1917 syntyneet Luokka:Vuonna 2016 kuolleet
FPS Creator

FPS Creator on The Game Creators -yhtiön julkaisema pelieditoriohjelma, joka mahdollistaa omien ensimmäisen persoonan ammuntapelien tekemisen vaatimatta käyttäjältä minkäänlaisia koodaustaitoja. Ohjelma julkaistiin joulukuussa 2005. Ohjelma mahdollistaa melko suurienkin pelien tekemisen. Maksimi kentän koko on 40x40 'laattaa' 20 eri kerroksessa. Valmiita aseita on 18 ja hahmoja 13, joilla on paljon vaihtoehtoja eri tekstuureihin. Lisää hahmoja, aseita, esineitä ja muita rakennusobjekteja on saatavana maksullisina Model Packeina tai ilmaisia fanien tekeminä. Osa niistä vaatii FPS Creatorin päivityksiä. == FPS Creator X10 == The Game Creatorsin julkaisema FPS Creator X10 poikkeaa FPS Creatorista siten, että tuotokset käyttävät DirectX 10-rajapintaa. Tämä tarkoittaa sitä, että tuotoksien pelaaminen vaatii yhteensopivan DirectX 10 -näytönohjaimen sekä Windows Vista -käyttöjärjestelmän. ==The Game Creators Store== The Game Creator Storen kautta voi ladata erilaisia MODELEITA maksullisesti. TGC Storessa on myös ilmainen osio, jonne pannaan MODELIT jotka eivät myy tarpeeksi, tai joita tekijä ei päätä myydä, vaan laiittaa ilmaiseksi. The Game Creator Pointseja voi ostaa The Game Creatorin sivuilta, tai lunastaa kortilla. The Game Creators Store sisältyy uusimpaan päivitykseen. == Aiheesta muualla == * FPS Creator * FPS Creator X10 * The Game Creators Luokka:Pelinteko-ohjelmat
Elävät & kuolleet

__NOTOC__ Elävät & kuolleet on Tuonen esikoisalbumi, joka julkaistiin 9. helmikuuta 2005. == Kappaleet == # # # # # # # # # == Kokoonpano == * Aksu Hanttu – laulu, rummut * Tuomas Leinonen – basso * Jaani Kähkönen – kitara * Jaakko Teittinen – laulu == Arvostelut == * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Vuoden 2005 esikoisalbumit Luokka:Tuonen albumit
Kim Edward Beazley

Kim Edward Beazley AO (30. syyskuuta 1917 Northam, Australia - 12\. lokakuuta 2007 Perth) oli australialainen poliitikko. Hän oli työväenpuolueen edustaja Australian edustajainhuoneessa 32 vuoden ajan vuosina 1945–1977. Beazley opiskeli Länsi-Australian yliopistossa ja Australian kansallisessa yliopistossa. Ennen poliittista uraansa hän toimi opettajana. Tullessaan valituksi Australian edustajainhuoneeseen Fremantlen vaalipiiristä 27-vuotiaana Beazley oli sen nuorin jäsen. Ennen vetäytymistään vuonna 1977 hän oli senaatin silloisista jäsenistä pitkäaikaisin. Hän toimi Australian opetusministerinä Gough Whitlamin hallituksessa 1972–1975. Beazley kuoli Perthissä lokakuussa 2007 täytettyään vain pari viikkoa aiemmin 90 vuotta. Myös hänen poikansa Kim Christian Beazley on Australian työväenpuolueen poliitikko. Luokka:Australialaiset poliitikot Luokka:Australian ministerit Luokka:Opetusministerit Luokka:Vuonna 1917 syntyneet Luokka:Vuonna 2007 kuolleet
Uutismedian liitto

Uutismedian liitto (aiemmin Sanomalehtien Liitto) on sanoma- ja kaupunkilehtijulkaisijoiden toimialajärjestö, joka on perustettu vuonna 1908. Liiton jäsenyritykset ovat sanoma- ja kaupunkilehtien julkaisijoita, konserniyhtiöitä, jakeluyhtiöitä, kuva- ja uutistoimistoja, markkinointiyhtiöitä ja sanomalehtipainoja. Liittoon kuuluu 174 sanomalehteä, 60 kaupunkilehteä, 3 verkkojulkaisua ja 4 muuta lehteä. Liitto julkaisee alan ammattilehteä Suomen Lehdistöä. Liiton hallituksen puheenjohtaja on Petteri Putkiranta. Uutismedian liitto on media-alan yhteistä edunvalvontaa hoitavan Medialiiton jäsenjärjestö.Uutismedian liitto == Kilpailut == Uutismedian liitto järjestää vuosittain jäsenilleen laatukilpailuja. Kaupunkilehtikilpailussa palkitaan Vuoden kaupunkilehti ja Vuoden kaupunkilehtijuttu. Vuoden kaupunkilehtijuttu -kilpailussa kilpaillaan kahdessa sarjassa: tekstin, kuvan ja taiton kokonaisuus sekä pelkkä teksti. Paikallislehtikilpailussa on kaksi sarjaa: kerran viikossa ilmestyvät lehdet ja kaksi kertaa tai useammin viikossa ilmestyvät lehdet. Kummankin sarjan printtikilpailussa palkitaan kolme parasta lehteä ja voittajat saavat ”Vuoden paikallislehti” -nimikkeen. Verkkokisassa valitaan vain kunkin sarjan paras, joka saa ”Vuoden paikallinen verkkopalvelu” -nimikkeen. == Mediakasvatus == Uutismedian liiton ja sen jäsenlehtien mediakasvatustoiminta tukee lasten ja nuorten kriittistä ja aktiivista mediasuhdetta. Liitto tuottaa mediakasvatuksellisia oppimateriaaleja eri ikäryhmille ja auttaa opettajia hyödyntämään uutismediaa opetuksessa. Liitto järjestää vuosittain useita valtakunnallisia kampanjoita (muun muassa koulujen ja lehtien yhteinen Sanomalehtiviikko vuoden alussa ja Luetko sinä? -kampanja syyslukukauden alussa) ja tuottaa nuorten media-arkeen pureutuvia tutkimuksia. Toiminnan painopisteenä on erityisesti journalismikasvatus. Liiton mediakasvatustoiminta avaa journalismin pelisääntöjä ja tuo esiin luotettavan mediasisällön merkitystä. Toiminnalla on pitkä historia. Suomessa sanomalehdet ovat tehneet mediakasvatustyötä yli 50 vuoden ajan eli kolmanneksi pisimpään maailmassa. Kaikki opettajille suunnatut materiaalit on koottu Sanomalehtiopetuksessa.fi- sivustolle.sanomalehtiopetuksessa.fi == Lähteet == ==Aiheesta muualla== *Uutismedian liiton sivusto Luokka:Suomalaiset järjestöt Luokka:Elinkeinoelämän järjestöt
Rudolf Brucci

Rudolf Brucci (30. maaliskuuta 1917 – 30. lokakuuta 2002) oli kroatialainen säveltäjä. Hän syntyi Zagrebissa ja oli naimisissa jugoslavialaisen oopperalaulaja Olga Bruccin kanssa. Brucci aloitti musiikillisen uransa alttoviulistina. Muutettuaan Belgradiin hän aloitti kolmekymppisenä sävellyksenopintonsa Petar Bingulacin johdolla. Vuosina 1954–1955 hän täydensi opintojaan Wienissä Alfred Uhlin johdolla. Brucci voitti vuonna 1965 sinfoniallaan Lesta Brysselissä Kuningatar Elisabetin musiikkikilpailun ensimmäisen palkinnon. Sinfonisten töiden lisäksi säveltäjän tuotantoon kuuluu mm. näyttämömusiikkia (oopperoita, baletteja) sekä kantaatti Vojvodina. Brucci kuoli 85 vuoden ikäisenä Novi Sadissa, Vojvodinassa. Luokka:Kroatialaiset säveltäjät Luokka:Vuonna 1917 syntyneet Luokka:Vuonna 2002 kuolleet
A Twist in the Myth

A Twist in the Myth on Blind Guardianin kahdeksas studioalbumi, joka julkaistiin 1. syyskuuta 2006. Albumin myötä Blind Guardianin pitkäaikainen rumpali Thomen Stauch jätti yhtyeen ja uudeksi rumpaliksi tuli Frederik Ehmke. Albumi nousi Suomen virallisen listan sijalle 30. == Kappaleet == # # # # # # # # # # # # # ;Digipak bonus CD # Interview (Deutsch) # Interview (English) # Blind Guardian Media Player ;DLP bonusraidat # == Kokoonpano == * Hansi Kürsch – laulu * André Olbrich – kitara * Marcus Siepen – kitara * Frederik Ehmke – rummut == Arvostelut == * AllMusic: AllMusic review * Blabbermouth: 8/10Blabbermouth: CD review * Imperiumi.net: Imperiumi.net: Levyarvio * Metal Storm: 8.6/10Metal Storm review * Sea of Tranquility: Sea of Tranquility: Album review * Soundi: Soundi: Levyarvio == Lähteet == == Aiheesta muualla == * Blind Guardianin viralliset sivut * Blind Guardianin julkaisut * Albumin lyriikat Darklyrics.comissa * * Luokka:Blind Guardianin albumit Luokka:Vuoden 2006 albumit
Hippolytos (mytologia)

Hippolytos () oli kreikkalaisessa mytologiassa Theseuksen ja joko Antiopen tai Hippolyten, hänen ensimmäisen vaimonsa, poika.Apollodoros: Bibliotheke ('Kirjasto') Epitomi.1.16 (engl. käännös). Theseus kuitenkin jätti ensimmäisen vaimonsa mennäkseen naimisiin Faidran, Minoksen tyttären, kanssa. Kuitenkin synnytettyään Theseukselle Akamaan ja Demofonin, hän rakastui lapsipuoleensa Hippolytokseen. Hippolytos kuitenkin pakeni kaikista Faidran yrityksistä maata hänen kanssaan, koska hän vihasi kaikkia naisia. Faidra, peläten Hippolytoksen antavan hänet ilmi isälleen, halkaisi makuuhuoneensa ovet, repi vaatteensa ja syytti poikapuoltansa päällekarkauksesta tämän isälle.Apollodoros: Bibliotheke ('Kirjasto') Epitomi.1.18 (engl. käännös). Theseus uskoi vaimoaan ja rukoili Poseidonia tuhoamaan poikansa, ja niin kun Hippolytos oli ajamassa vaunuillaan, Poseidon lähetti härän meren kuohuista. Valjakon hevoset säihkähtivät tätä, jolloin vaunut rikkoutuivat ja Hippolytos raahautui ohjaksiin sotkeutuneena kuoliaaksi. Faidra puolestaan hirtti itsensä hänen himonsa tultua julki.Apollodoros: Bibliotheke ('Kirjasto') Epitomi.1.19 (engl. käännös). Euripides kertoo tapauksen hieman toisin tragediassaan Hippolytos. Faidra kertoo rakkaudestaan Hippolytokseen hoitajalle, joka lupaa kertoa asiasta edelleen Hippolytokselle. Ennen kertomustaan hoitaja vannottaa Hippolytosta pysymään asiasta vaiti, mutta kuultuaan rakkaudentunnustuksen Hippolytos alkaa empiä, ja lopulta hän ja hoitaja eroavat hyvin sekavissa merkeissä. Faidran kuultua riskistä tulla paljastetuksi Theseukselle hän kirjoittaa itsemurhaviestin, jossa hän syyttää Hippolytosta väkisinmakuusta, ja tappaa itsensä. Theseuksen löydettyä vaimonsa ruumiin ja viestin hän käy asiasta kiihkeän keskustelun poikansa kanssa, joka ei kuitenkaan riko valaansa. Niin isä käyttää yhden Poseidon hänelle lupaamasta kirouksesta ja langettaa sen poikansa päälle. Hippolytos saa lähes surmansa valjakossaan, mutta Theseuksen oltua tyytyväinen tapahtuneeseen Artemis ilmoittaa hänelle totuuden. Ennen kuolemaansa Hippolytos antaa kuitenkin anteeksi isälleen.Euripides: Hippolytos (engl. käännös ). == Lähteet == Luokka:Kreikkalainen mytologia
Esa Niemelä

Esa Niemelä (s. 1963) on suomalainen näyttelijä. Hän esitti pääosan Tapio Suomisen elokuvassa Täältä tullaan, elämä! (1980). Hän näytteli myös samana vuonna ensi-iltansa saaneessa Rauni Mollbergin elokuvassa Milka. Vuodesta 1987 lähtien Niemelä on toiminut kameramiehenä Yleisradiossa. == Lähteet == Luokka:Suomalaiset näyttelijät Luokka:Vuonna 1963 syntyneet Luokka:Elävät henkilöt